Priekšlikums PADOMES REGULA, ar ko saistībā ar Horvātijas pievienošanos Eiropas Savienībai pielāgo Padomes Regulu (EK) Nr. 1340/2008 (2008. gada 8. decembris) par konkrētu tērauda izstrādājumu tirdzniecību starp Eiropas Kopienu un Kazahstānas Republiku /* COM/2014/0448 final - 2014/0207 (NLE) */





PASKAIDROJUMA RAKSTS 1. PRIEKŠLIKUMA KONTEKSTS Partnerības un sadarbības nolīguma starp Eiropas Kopienām un tās dalībvalstīm un Kazahstānas Republiku 17. panta 1. punktā paredzēts, ka konkrētu tērauda izstrādājumu tirdzniecība jāveic saskaņā ar īpašu nolīgumu par tirdzniecības apjomiem. Divpusējais nolīgums starp Eiropas Kopienu un Kazahstānas Republikas valdību par konkrētu tērauda izstrādājumu tirdzniecību tika noslēgts 2005. gada 19. jūlijā, un tā darbības termiņš beidzās 2006. gada 31. decembrī. No 2007. gada konkrētu tērauda izstrādājumu tirdzniecību starp Eiropas Kopienu un Kazahstānas Republiku reglamentēja attiecīgi ar Padomes Regulu (EK) Nr. 1870/2006 un Padomes Regulu (EK) Nr. 1531/2007 paredzētie autonomie pasākumi. Kamēr nav parakstīts un stājies spēkā jaunais nolīgums vai Kazahstāna nav pievienojusies Pasaules Tirdzniecības organizācijai (PTO), no 2009. gada ar Padomes Regulu (EK) Nr. 1340/2008 tika noteikti kvantitatīvi ierobežojumi. Turklāt regulā paredzēta šā režīma pārvaldīšanas procedūra, kurā dalībvalstu kompetentās iestādes neizdod importa licences, ja iepriekš nav saņemts Komisijas apstiprinājums, ka attiecīgajā kvantitatīvajā ierobežojumā joprojām pieejami atbilstīgie daudzumi. Horvātija 2013. gada 1. jūlijā kļuva par ES dalībvalsti. Ar šo priekšlikumu tiek paredzēts pielāgojums, kas vajadzīgs, lai ņemtu vērā Horvātijas pievienošanos ES. Šajā priekšlikumā nav neparedzētas izmaiņas esošo kvotu apjomā. Saskaņā ar Horvātijas tirdzniecības politikas valsts biroja datiem Horvātija pēdējos trijos gados nav importējusi tādus tērauda izstrādājumus no Kazahstānas, uz kuriem attiecas šī regula. Turklāt esošā kvota nav izmantota. Kvotas izmantojums 2012. un 2013. gadā bija 0 %. 2. PRIEKŠLIKUMA JURIDISKIE ASPEKTI Horvātijas Pievienošanās akta 50. pantā paredzēts — ja pirms pievienošanās pieņemtajos iestāžu aktos ir vajadzīgi pielāgojumi saistībā ar pievienošanos un ja vajadzīgie pielāgojumi nav paredzēti minētajā Pievienošanās aktā vai tā pielikumos, Padomei pēc Komisijas priekšlikuma ar kvalificētu balsu vairākumu būtu jāpieņem vajadzīgie akti. Ja šos aktus pieņem pēc pievienošanās, tos var piemērot no pievienošanās dienas. Plānotie regulas grozījumi ir tieši saistīti vienīgi ar Horvātijas pievienošanos Eiropas Savienībai, tādēļ kā vienīgo juridisko pamatu izmanto Pievienošanās akta 50. pantu. Plānotie grozījumi ir šādi: 1) grozījumi 9. panta 6. punktā, lai iekļautu divus burtus “HR”, ar ko apzīmē Horvātiju kā paredzēto galamērķa dalībvalsti standartizētajā sērijas numurā, kas pievienots katrai eksporta licencei vai līdzvērtīgam dokumentam, un 2) grozījumi IV pielikumā, kas vajadzīgi, lai iekļautu Horvātijas valsts iestādi valstu kompetento iestāžu sarakstā, kas atbild par Padomes Regulas (EK) Nr. 1340/2008 īstenošanu. 3. IETEKME UZ BUDŽETU Ietekme uz budžetu nav paredzēta. 2014/0207 (NLE) Priekšlikums PADOMES REGULA, ar ko saistībā ar Horvātijas pievienošanos Eiropas Savienībai pielāgo Padomes Regulu (EK) Nr. 1340/2008 (2008. gada 8. decembris) par konkrētu tērauda izstrādājumu tirdzniecību starp Eiropas Kopienu un Kazahstānas Republiku EIROPAS SAVIENĪBAS PADOME, ņemot vērā Līgumu par Eiropas Savienības darbību, ņemot vērā Horvātijas Pievienošanās aktu un jo īpaši tā 50. pantu, ņemot vērā Eiropas Komisijas priekšlikumu, tā kā: (1) Saskaņā ar Horvātijas Pievienošanās akta 50. pantu, ja iestāžu tiesību akti nezaudē spēku pēc 2013. gada 1. jūlija un tajos ir vajadzīgi pielāgojumi saistībā ar pievienošanos, un vajadzīgie pielāgojumi nav paredzēti Pievienošanās aktā vai tā pielikumos, vajadzīgie tiesību akti jāpieņem Padomei. (2) Padomes Regula (EK) Nr. 1340/2008 (2008. gada 8. decembris) par konkrētu tērauda izstrādājumu tirdzniecību starp Eiropas Kopienu un Kazahstānas Republiku[1] tika pieņemta pirms Horvātijas pievienošanās, un tajā ir vajadzīgi pielāgojumi saistībā ar šo pievienošanos, un šādi pielāgojumi nav paredzēti Horvātijas Pievienošanās aktā vai tā pielikumos. (3) Tāpēc ir lietderīgi iekļaut divus burtus, ar ko apzīmē Horvātiju kā paredzēto galamērķa dalībvalsti standartizētajā sērijas numurā, kas pievienots katrai eksporta licencei vai līdzvērtīgam dokumentam, un iekļaut Horvātijas valsts iestādi valstu kompetento iestāžu sarakstā, kas atbild par Padomes Regulas (EK) Nr. 1340/2008 īstenošanu. (4) Lai nodrošinātu, ka netiek ietekmēta tirdzniecība ar tērauda izstrādājumiem saskaņā ar Padomes Regulu (EK) Nr. 1340/2008, vajadzīga piemērošana ar atpakaļejošu spēku. (5) Tādēļ būtu attiecīgi jāgroza Regula (EK) Nr. 1340/2008, IR PIEŅĒMUSI ŠO REGULU. 1. pants Regulu (EK) Nr. 1340/2008 groza šādi: 1) regulas 9. panta 6. punktu aizstāj ar šādu: “6. Sērijas numuru veido šādi elementi: – divi burti, ar ko apzīmē eksportētājvalsti: KZ = Kazahstānas Republika, – divi burti, ar apzīmē paredzēto galamērķa dalībvalsti: BE = Beļģija BG = Bulgārija CZ = Čehija DK = Dānija DE = Vācija EE = Igaunija IE = Īrija GR = Grieķija ES = Spānija FR = Francija HR = Horvātija IT = Itālija CY = Kipra LV = Latvija LT = Lietuva LU = Luksemburga HU = Ungārija MT = Malta NL = Nīderlande AT = Austrija PL = Polija PT = Portugāle RO = Rumānija SI = Slovēnija SK = Slovākija FI = Somija SE = Zviedrija GB = Apvienotā Karaliste, – viencipara skaitlis, kas norāda kvotas gadu un atbilst attiecīgā gada pēdējam ciparam, piemēram, 2009. gadu norāda ar “9”, – divciparu skaitlis, kas apzīmē izdevējiestādi eksportētājvalstī, – piecciparu skaitlis secīgi no 00 001 līdz 99 999, kas piešķirts konkrētai galamērķa dalībvalstij.” 2) Regulas (EK) Nr. 1340/2008 IV pielikumu aizstāj ar šīs regulas pielikuma tekstu. 2. pants Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī. To piemēro no 2013. gada 1. jūlija. Šī regula uzliek saistības kopumā un ir tieši piemērojama visās dalībvalstīs. Briselē, Padomes vārdā — priekšsēdētājs [1] Padomes Regula (EK) Nr. 1340/2008 (2008. gada 8. decembris) par konkrētu tērauda izstrādājumu tirdzniecību starp Eiropas Kopienu un Kazahstānas Republiku (OV L 348, 24.12.2008., 1. lpp.). PIELIKUMS “IV pielikums СПИСЪК НА КОМПЕТЕНТНИТЕ НАЦИОНАЛНИ ОРГАНИ LISTA DE LAS AUTORIDADES NACIONALES COMPETENTES SEZNAM PŘÍSLUŠNÝCH VNITROSTÁTNÍCH ORGÁNŮ LISTE OVER KOMPETENTE NATIONALE MYNDIGHEDER LISTE DER ZUSTÄNDIGEN BEHÖRDEN DER MITGLIEDSTAATEN PÄDEVATE RIIKLIKE ASUTUSTE NIMEKIRI ΔΙΕΥΘΥΝΣΕΙΣ ΤΩΝ ΑΡΧΩΝ ΕΚΔΟΣΗΣ ΑΔΕΙΩΝ ΤΩΝ ΚΡΑΤΩΝ ΜΕΛΩΝ LIST OF THE COMPETENT NATIONAL AUTHORITIES LISTE DES AUTORITÉS NATIONALES COMPÉTENTES POPIS NADLEZNIH NACIONALNIH TIJELA ELENCO DELLE COMPETENTI AUTORITÀ NAZIONALI VALSTU KOMPETENTO IESTĀŽU SARAKSTS ATSAKINGŲ NACIONALINIŲ INSTITUCIJŲ SĄRAŠAS AZ ILLETÉKES NEMZETI HATÓSÁGOK LISTÁJA LISTA TAL-AWTORITAJIET NAZZJONALI KOMPETENTI LIJST VAN BEVOEGDE NATIONALE INSTANTIES WYKAZ WŁAŚCIWYCH ORGANÓW KRAJOWYCH LISTA DAS AUTORIDADES NACIONAIS COMPETENTES LISTA AUTORITĂȚILOR NAȚIONALE COMPETENTE ZOZNAM PRÍSLUŠNÝCH ŠTÁTNYCH ORGÁNOV SEZNAM PRISTOJNIH NACIONALNIH ORGANOV LUETTELO TOIMIVALTAISISTA KANSALLISISTA VIRANOMAISISTA FÖRTECKNING ÖVER BEHÖRIGA NATIONELLA MYNDIGHETER BELGIQUE/BELGIË Service public fédéral de l'économie, des PME, des classes moyennes et de l'énergie Direction générale du potentiel économique Service des licences Rue de Louvain 44 B-1000 Bruxelles Fax (32-2) 277 50 63 Federale Overheidsdienst Economie, KMO, Middenstand & Energie Algemene Directie Economisch Potentieel Dienst Vergunningen Leuvenseweg 44 B-1000 Brussel Fax (32-2) 277 50 63 DANMARK Erhvervs- og Byggestyrelsen Økonomi- og Erhvervsministeriet Langelinie Allé 17 DK-2100 København Ø Fax: (45) 35 46 60 01 DEUTSCHLAND Bundesamt für Wirtschaft und Ausfuhrkontrolle, (BAFA) Frankfurter Straße 29—35 D-65760 Eschborn 1 Fax: (49) 6196 90 88 00 БЪЛГАРИЯ Министерство на икономиката и енергетиката дирекция "Регистриране, лицензиране и контрол" ул. "Славянска" № 8 1052 София Факс: (359-2) 981 50 41 Fax (359-2) 980 47 10 ČESKÁ REPUBLIKA Ministerstvo průmyslu a obchodu Licenční správa Na Františku 32 CZ-110 15 Praha 1 Fax: (420) 224 21 21 33 FRANCE Ministère de l'économie, des finances et de l'industrie Direction générale des entreprises Sous-direction des biens de consommation Bureau textile-importations Le Bervil 12, rue Villiot F-75572 Paris Cedex 12 Fax (33) 153 44 91 81 REPUBLIKA HRVATSKA Ministarstvo vanjskih i europskih poslova Trg N. Š. Zrinskog 7-8, 10000 Zagreb Tel: (385) 1 6444626 Fax: (385) 1 6444601 ITALIA Ministero dello Sviluppo Economico Direzione Generale per la Politica Commerciale DIV. III Viale America, 341 I-00144 Roma Tel. (39) 06 59 64 24 71/59 64 22 79 Fax (39) 06 59 93 22 35/59 93 26 36 E-mail: polcom3@mincomes.it EESTI Majandus- ja Kommunikatsiooniministeerium Harju 11 EE-15072 Tallinn Faks: +372 631 3660 IRELAND Department of Enterprise, Trade and Employment Import/Export Licensing, Block C Earlsfort Centre Hatch Street IE-Dublin 2 Fax: +353-1-631 25 62 ΕΛΛΑΣ Υπουργείο Οικονομίας & Οικονομικών Γενική Διεύθυνση Διεθνούς Οικονομικής Πολιτικής Διεύθυνση Καθεστώτων Εισαγωγών-Εξαγωγών, Εμπορικής Άμυνας Κορνάρου 1 GR-105 63 Αθήνα Φαξ (30-210) 328 60 94 ESPAÑA Ministerio de Industria, Turismo y Comercio Secretaría General de Comercio Exterior Subdirección General de Comercio Exterior de Productos Industriales Paseo de la Castellana 162 E-28046 Madrid Fax: +34-91 349 38 31 ΚΥΠΡΟΣ Υπουργείο Εμπορίου, Βιομηχανίας και Τουρισμού Υπηρεσία Εμπορίου Μονάδα Έκδοσης Αδειών Εισαγωγής/Εξαγωγής Οδός Ανδρέα Αραούζου Αρ. 6 CY-1421 Λευκωσία Φαξ (357) 22 37 51 20 LATVIJA Latvijas Republikas Ekonomikas ministrija Brīvības iela 55 LV-1519 Rīga Fakss: +371-728 08 82 LIETUVA Lietuvos Respublikos ūkio ministerija Prekybos departamentas Gedimino pr. 38/2 LT-01104 Vilnius Faks. +370-5-26 23 974 LUXEMBOURG Ministère de l’économie et du commerce extérieur Office des licences BP 113 L-2011 Luxembourg Fax (352) 46 61 38 MAGYARORSZÁG Magyar Kereskedelmi Engedélyezési Hivatal Margit krt. 85. HU-1024 Budapest Fax: (36-1) 336 73 02 MALTA Diviżjoni għall-Kummerċ Servizzi Kummerċjali Lascaris MT-Valletta CMR02 Fax: (356) 25 69 02 99 NEDERLAND Belastingdienst/Douane centrale dienst voor in- en uitvoer Postbus 30003, Engelse Kamp 2 NL-9700 RD Groningen Fax (31-50) 523 23 41 ÖSTERREICH Bundesministerium für Wirtschaft und Arbeit Außenwirtschaftsadministration Abteilung C2/2 Stubenring 1 A-1011 Wien Fax: (43-1) 7 11 00/83 86 ROMÂNIA Ministerul pentru Întreprinderi Mici și Mijlocii, Comerț, Turism și Profesii Liberale Direcția Generală Politici Comerciale Str. Ion Câmpineanu, nr. 16 București, sector 1 Cod poștal 010036 Tel. (40-21) 315 00 81 Fax (40-21) 315 04 54 e-mail: clc@dce.gov.ro SLOVENIJA Ministrstvo za finance Carinska uprava Republike Slovenije Carinski urad Jesenice Spodnji plavž 6C SI-4270 Jesenice Faks (386-4) 297 44 72 SLOVENSKO Odbor obchodnej politiky Ministerstvo hospodárstva Mierová 19 827 15 Bratislava 212 Slovenská republika Fax: (421-2) 48 54 31 16 SUOMI/FINLAND Tullihallitus PL 512 FI-00101 Helsinki Faksi +358-20-492 28 52 Tullstyrelsen PB 512 FI-00101 Helsingfors Fax +358-20-492 28 52 POLSKA Ministerstwo Gospodarki Plac Trzech Krzyży 3/5 00-507 Warszawa Polska Fax: (48-22) 693 40 21/693 40 22 PORTUGAL Ministério das Finanças e da Administração Pública Direcção-Geral das Alfândegas e dos Impostos Especiais sobre o Consumo Rua da Alfândega, n.o 5, r/c P-1149-006 Lisboa Fax: (+351) 218 81 39 90 SVERIGE Kommerskollegium Box 6803 S-113 86 Stockholm Fax (46-8) 30 67 59 UNITED KINGDOM Department of Trade and Industry Import Licensing Branch Queensway House — West Precinct Billingham UK-TS23 2NF Fax (44-1642) 36 42 69'